През 2012 г. е поканена от Съюза на европейските футболни асоциации да напише официалния химн на Европейското първенство по футбол. Така се появява песента „Endless Summer“, благодарение на която певицата печели значително по-широка известност. На церемонията по закриването на първенството Осеана изпълнява песента пред повече от милиард души, а същевременно видеоклипът добива голяма популярност. „Endless Summer“ завоюва златни и сребърни отличия из цяла Европа. Не след дълго се появява вторият ѝ албум под името „My House“.